stanford-oval/wikipedia huggingface dataset:
הכשרת מורים בישראל
מכללות אקדמיות לחינוך

מכללות אלה מכשירות עובדי הוראה, מורים, מחנכים וגננות לגיל הרך, לחינוך המיוחד, לבית הספר היסודי ולבית הספר העל יסודי, וכן מורים לספורט, כל אחת על פי תוכניות הלימוד הנהוגות בה:
מכללת אורנים – בית הספר לחינוך של התנועה הקיבוצית
אחוה – המכללה האקדמית לחינוך
אלקאסמי – מכללה אקדמית לחינוך
מכללת אוהלו – המכללה לחינוך ולספורט, קצרין
גבעת וושינגטון – המכללה האקדמית-דתית לחינוך
המכללה האקדמית בית ברל (כולל המכון להכשרת מורים ערביים) – בוגר בהוראה ובוגר בהוראת האמנות במסגרת המדרשה לאמנות, כפר סבא
המכללה האקדמית הערבית לחינוך בישראל - חיפה – הכשרת מורים מהמגזר הערבי לתארים ראשון ושני
המכללה האקדמית להנדסה אורט בראודה
תלפיות – המכללה האקדמית לחינוך – חולון
המכללה האקדמית לחינוך ע"ש קיי – באר שבע
המכללה האקדמית למורים לטכנולוגיה אורט תל אביב – תעודת הוראה במסלול למדעי המחשב, בוגר הוראה בטכנולוגיה בתחום האלקטרוניקה, ובוגר בהוראת מדע וטכנולוגיה
המכללה לחינוך גופני ולספורט על שם זינמן במכון וינגייט
האקדמית גורדון, חיפה
הקריה האקדמית אונו, בפקולטה למדעי הרוח
המכללה לחינוך ע"ש דוד ילין, ירושלים
המכללה להוראת טכנולוגיה מיסודה של המכללה למינהל
האקדמית חמדת – מכללה אקדמית לחינוך, יהדות והוראת המדעים
מורשת יעקב – המכללה הדתית למורים למקצועות היהדות, רחובות
מכללת אמונה – להכשרת עובדי הוראה, ירושלים
מכללת אפרתה – המכללה האקדמית לחינוך, ירושלים
מכללת הרצוג להכשרת מורים ליד ישיבת הר עציון, אלון שבות
מכללת אורות ישראל – מכללה דתית להכשרת מורות, אלקנה
מכללה ירושלים
מכללת לוינסקי לחינוך (כולל המדרשה למוזיקה)
מכללת ליפשיץ, המכללה האקדמית הדתית לחינוך, ירושלים
מכללת סכנין להכשרת עובדי הוראה
מכללת סמינר הקיבוצים
שאנן – המכללה הדתית לחינוך, חיפה
תהליך ההכשרה מקנה ידע ומיומנויות בהוראה, מדגיש ומפתח מעורבות ומחויבות אישית בתהליך הלמידה ומקיים התנסות מורכבת בעבודה החינוכית. התהליך מטפח את ההכרה בדבר חשיבותו, מרכזיותו ותרומתו של המחנך והמורה לחברה הישראלית. כחלק מהחובות לתואר תלמידי המכללות מחויבים בהתנסות מעשית בהוראה. במהלך השתלמויות והכשרות יכולים המורים והמורות להרחיב את סל הכלים המקצועי, להבין לעומק את התנהגותם של התלמידים ולהכיר שינויים במערכת. הכשרות אלה מסייעות לשימור המורים במערכת.
חלק מהתנסות זו נעשית במהלך שנות הלימוד וחלקה כסטאג' עם סיום הלימודים. אורך ההתמחות שנת לימודים אחת. היא מתקיימת בשכבות הגיל השונות בהן חינוך לגיל הרך, חינוך יסודי, חטיבות ביניים ותיכונים, בהתאם למקצועות ההוראה שבהם התמחו הסטודנטים במהלך לימודיהם.
חלק מהמכללות קיבלו היתר להעניק תואר שני, לרוב בחינוך. תואר שני בחינוך מיועד למורים בעלי ניסיון ובמהלכו מעמיקים את הידע המקצועי. במקרים מסוימים מאפשרת השלמת התואר השני להגיש תלמידים לבגרות. כמו כן, תואר שני בחינוך הוא בין הגורמים התורמים להעלאת שכר המורים.
לקריאה נוספת

רות זוזובסקי, תמר אריאב, ענת קינן, (עורכות), הכשרת מורים והתפתחותם המקצועית: חילופי רעיונות. מכון מופ"ת, 2001
דרורה כפיר, תמר אריאב (עורכות), משבר ההוראה: לקראת הכשרת מורים מתוקנת, מכון ון ליר בירושלים והוצאת הקיבוץ המאוחד, 2008
שלמה בק, בשביל (י) ההכשרה להוראה – מבט פילוסופי על הכשרת מורים, מכון מופ"ת, 2013
הערות שוליים

↑  אתי וייסבלאי, מרכז המחקר והמידע של הכנסת, תוכניות מואצות להסבת אקדמאים להוראה, דצמבר 2014
↑  ריאיון עם מיכל דליות על לימודי הוראה והכשרת מקצועיות למורים
↑  התמחות בהוראה (סטאז'), באתר משרד החינוך, פורטל עובדי הוראה
↑  מעין מנלה, ניסיון מקצועי או תואר שני: מה משדרג יותר את השכר?, באתר כלכליסט, 14 במרץ 2015
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
ה'תכ"ח

ה'תכ"ח (5,428) ובקיצור תכ"ח – היא שנה עברית  אשר החלה ביום א' בתשרי, אור ל-19 בספטמבר 1667, והסתיימה ביום כ"ט באלול, 5 בספטמבר 1668.
המולד של תשרי חל ביום ראשון, 6 שעות ו-943 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה שלישית לשמיטה, ושנת 13 במחזור העיבור ה-286. תקופת ניסן שבשנה זו היא תחילת שנת 24 (סימנה כדידז) במחזור השמש ה-194.
שנה זו היא שנת 1,599 לחורבן הבית, ושנת 1,979 לשטרות.
אירועים

ה' בשבט – הקבורה הראשונה בבית הקברות היהודי של יהדות קוראסאו באי קוראסאו.
נפטרו

כ"ו בשבט – הרב דוד הלוי סגל, מחבר ה"טורי זהב" (הט"ז), מנושאי כליו של השולחן ערוך ומגדולי הפוסקים האשכנזיים
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
המוזיאון הלאומי להיסטוריה של הטבע (וושינגטון די. סי.)

ערך זה עוסק במוזיאון בוושינגטון. אם התכוונתם למוזיאון בפריז, ראו .
| --- | --- |

 מידע כללי
 סוג:  מוזיאון להיסטוריה של הטבע
 כתובת:  Washington, D.C
 מיקום:  וושינגטון די. סי. 
 מדינה:  ארצות הברית 
 מפעיל:  סמית'סוניאן 
 מבקרים בשנה:  6,900,000 (נכון ל־2015)
 הקמה ובנייה
 תקופת הבנייה:  ?–1910
 תאריך פתיחה רשמי:  17 במרץ 1910 
 אדריכל:  Hornblower & Marshall, צ'ארלס פולן מק'קים, דניאל ברנהם 
 סגנון אדריכלי:  ארכיטקטורת בו-אר 
 קואורדינטות:  38°53′29″N 77°01′33″W﻿ / ﻿38.8913°N 77.0259°W﻿ / 38.8913; -77.0259
 http://www.mnh.si.edu
  (למפת וושינגטון די. סי. מוגדלת) המוזיאון הלאומי להיסטוריה של הטבע(למפת וושינגטון די. סי. רגילה) המוזיאון הלאומי להיסטוריה של הטבע
 
המוזיאון הלאומי להיסטוריה של הטבע (באנגלית: The National Museum of Natural History) הוא חלק ממוסד הסמית'סוניאן, וממוקם במול בעיר וושינגטון בארצות הברית.
היסטוריה

המוזיאון נוסד בשנת 1910 ובו מעל 125 מיליון מוצגים של צמחים, בעלי חיים, מאובנים, מינרלים, סלעים, מטאוריטים וחפצים מעשי ידי אדם.
מוזיאון זה הוא אחד המוזיאונים הפופולריים ביותר של הסמית'סוניאן, שני רק למוזיאון האוויר והחלל הלאומי.
בקומה הראשונה נמצא אולם היונקים המציג פוחלצים של יונקים רבים - חלקם נאספו על ידי הנשיא תאודור רוזוולט. סמוך לו נמצא אולם הדינוזאורים המציג מספר רב של שלדי דינוזאורים, ביניהם שלדים של טריצרטופס (בשם האטצ'ר) וטירנוזאורוס רקס זה מול זה.
בקומה השנייה מוצג אוסף היהלומים של המוזיאון ובו מוצג יהלום הופ.
ב-2014 נסגר אולם הדינוזאורים לשיפוצים לצורך הצבת שלד חדש של טירנוזאורוס רקס בשם "סטן" שהוחכר מחיל ההנדסה של צבא ארצות הברית. התצוגה נפתחה מחדש ב-2019 תחת השם "Deep Time Fossil Hall" ובמרכזה דיורמה המראה את הטירנוזאורוס סטן טורף את הטריצרטופס האטצ'ר.
כיפת המוזיאון הלאומי להיסטוריה של הטבע. ברקע ניתן לראות את בית הדואר הישן של וושינגטון
אולם היונקים
אולם הדינוזאורים
"האטצ'ר", שלד של טריצרטופס הנחשב לאחד המוצגים החשובים במוזיאון ולשלד השלם הראשון של טריצרטופס שהושלם ומוצג במוזיאון (הוצג לראשונה ב-1905)
הערות שוליים

↑  דינוזאור הטי-רקס מוחכר לסמית'סוניאן, הוושינגטון פוסט, 27 ביוני 2013.
| 0 | 1 | 2 | 3 | 4 | 5 |
| --- | --- | --- | --- | --- | --- |
הסמית'סוניאן
| מוזיאון סמית'סוניאן לאמנות אמריקאית | מוזיאון אנקוסטיה | בניין האמנויות והתעשיות | מוזיאון קופר יואיט לעיצוב | גלריית פריר | גני הסמית'סוניאן  גן אניד א. הופט |
| מוזיאון הירשהורן | מוזיאון האוויר והחלל הלאומי | המוזיאון הלאומי לאמנות אפריקאית | המוזיאון הלאומי להיסטוריה אמריקנית | מוזיאון האינדיאנים הלאומי | המוזיאון הלאומי להיסטוריה של הטבע |
| גלריית הדיוקנאות הלאומית | מוזיאון הדואר הלאומי | הפארק הזואולוגי הלאומי | גלריית ארתור מ. סקלר | טירת הסמית'סוניאן |  |
| --- | --- |
בקרת זהויות :  NLI: 987007265834805171  BIBSYS: 90102910  BNC: 000112038  BnF: cb122991619 (data)  CANTIC: a12343171  CiNii: DA01453306  GND: 1007947-6  ISNI: 0000 0004 5894 6464  LCCN: n78083411  LNB: 000131057  NKC: ko2007376475  NLA: 35376276  NLK: KAB202011951  NSK: 000652829  RERO: 02-A009960770  SNAC: w6f58c79  SUDOC: 032917767  TePapa: 23918  Trove: 930920  ULAN: 500311469  VcBA: 494/44532  VIAF: 134356831   WorldCat (עם VIAF): 134356831 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
המוזיאון הלאומי להיסטוריה אמריקנית

| --- | --- |

 מידע כללי
 סוג:  היסטוריה
 כתובת:  המול 
 מיקום:  וושינגטון די. סי. 
 מדינה:  ארצות הברית 
 מבקרים בשנה:  4,100,000 (נכון ל־2015)
 הקמה ובנייה
 תקופת הבנייה:  ?–1964
 תאריך פתיחה רשמי:  ינואר 1964 
 אדריכל:  מק'קים, מיד ווייט, וווקר א. קיין 
 קואורדינטות:  38°53′28″N 77°01′48″W﻿ / ﻿38.891111111111°N 77.03°W﻿ / 38.891111111111; -77.03
 americanhistory.si.edu
  (למפת וושינגטון די. סי. מוגדלת) המוזיאון הלאומי להיסטוריה אמריקנית(למפת וושינגטון די. סי. רגילה) המוזיאון הלאומי להיסטוריה אמריקנית
 
המוזיאון הלאומי להיסטוריה אמריקנית (באנגלית: National Museum of American History) הוא מוזיאון הממוקם במול בוושינגטון בירת ארצות הברית, אחד ממוזאוני הסמית'סוניאן.
פעילות

המוזיאון נפתח בשנת 1964 כ"מוזיאון להיסטוריה וטכנולוגיה", ושינה את שמו ואת ייעודו לשם הנוכחי בשנת 1980.
במוזיאון שלוש קומות תצוגה ושתי קומות משרדים. בקומות הקרקע נמצאות מסעדת המוזיאון וחנויותיו.
בקומה הראשונה נמצאת התערוכה העיקרית של המוזיאון "אמריקה בתנועה" - המציגה את התפתחות התחבורה בארצות הברית מאז 1876 ועד ימינו. התערוכה מציגה מספר רב של מכוניות ואמצעי תנועה אחרים.
בקומה זו נמצאת גם תערוכת "עזרי הטלוויזיה" - המציגה אביזרים מתוכניות טלוויזיה רבות כגון המטבח של ג'וליה צ'ילד והכיסאות של ארצ'י באנקר ואידית מן הסדרה הכל נשאר במשפחה.
בקומה השנייה מוצגים בגדי נשות הנשיאים שנלבשו בטקסי השבעת הנשיא החל משמלתה של מרתה וושינגטון וכלה בשמלתה של הילרי קלינטון.
כמו כן מוצג בקומה זו דגל המשמר הגדול (בו 15 כוכבים - מספר מדינות ארצות הברית באותה עת) שהתנוסס על מצודת מקהנרי במלחמת 1812, ועליו נכתב השיר "הדגל זרוע הכוכבים". דגל זה התנוסס במקור באולם הראשי של המוזיאון, אך הועבר לקומה זו על מנת להגן עליו. במקומו מתנוסס באולם הראשי של המוזיאון הדגל אשר עטף את הפנטגון לאחר פיגועי 11 בספטמבר בשנת 2001.
בקומה השלישית נמצאת תערוכת "העול הנפלא" המתארת את נשיאי ארצות הברית, וכן תערוכת "תרבות ההמונים" המציגה בין השאר את נעלי האודם שלבשה ג'ודי גרלנד בסרט הקוסם מארץ עוץ.
הליגה הבלטית

| --- | --- |

 שם מלא:  Baltic Basketball League
 כינוי:  BBL
 תחום:  כדורסל
 ארגון:  יול"ב 
 מדינות:  ליטא ליטא לטביה לטביה אסטוניה אסטוניה קזחסטן קזחסטן בלארוס בלארוס רוסיה רוסיה פינלנד פינלנד שוודיה שוודיה 
 קבוצות:  14
 מירב הזכיות:  ז'לגיריס קובנה (5)
 תקופת הפעילות:  2004–2018 (כ־14 שנים)
 אלופה אחרונה:  פיאנו זוואיגזדס - זכייה ראשונה (2017/2018)
 מפעל גבוה:  יורוליג, יורוקאפ, ליגת האלופות, יורופקאפ
 מפעל נמוך:  הליגה הבלטית השנייה, גביע האתגר הבלטי
 www.bbl.net
 
הליגה הבלטית הייתה ליגת הכדורסל הבכירה במדינות הבלטיות שבצפון אירופה: אסטוניה, לטביה, ליטא, שוודיה, פינלנד, רוסיה, בלארוס וקזחסטן. ליגה זו הייתה ליגה אירופאית, שהתקיימה במקביל לליגות מקומיות בכל אחת מן המדינות, בדומה לתחרויות אירופאיות אחרות כמו היורוליג. התאחדות הליגה הבלטית חברה ביול"ב, וחברה מצביעה במועצת המנהלים של היורוליג. הליגה הייתה דומה במתכונתה לליגת הכדורסל האדריאטית. בסיום עונת 2017/2018, הודיעה ההתאחדות כי היא מקפיאה את פעילות הטורניר, שלא חזר מאז.
היסטוריה

הליגה נוסדה בשנת 2004 כדי להוסיף עוד כמה חודשים לעונות הקצרות של הליגות האזוריות הקטנות של אסטוניה, לטביה וליטא. הליגה כוללת בתוכה בתחילה 22 קבוצות. בשנת 2007 הונהגה ליגת משנה לליגה הבלטית כאשר האחרונה בליגה הבלטית יורדת לליגה זו, והראשונה בליגת המשנה עולה לליגה הבלטית, בנוסף הוקם גביע האתגר הבלטי. הקבוצות החזקות והדומיננטיות ביותר במפעל זה היו הקבוצות הליטאיות שזכו ב-13 מתוך 14 העונות של הליגה כשהתקיימה, ובראשם הייתה ז'לגיריס קובנה שזכתה 5 פעמים במפעל. בסיום עונת 2017/2018, הודיעה ההתאחדות הבלטית כי היא מקפיאה את פעילות הטורניר, שלא חזר מאז.
היסטוריה > הרכב הליגה לפי מדינות בעונתה האחרונה (2017/2018)

אסטוניה - 5 קבוצות
לטביה - 4 קבוצות
ליטא - 3 קבוצות
בלארוס - נציגה אחת
קזחסטן - נציגה אחת
היסטוריית אלופות

| עונה | זוכה | סגנית | תוצאה סופית | שיטה | עיר מארחת |
| --- | --- | --- | --- | --- | --- |
| 2004/2005 | ליטא ז'לגיריס קובנה | ליטא ריטאס וילנה | 64 - 60 | משחק גמר | ליטא וילנה, ליטא |
| 2005/2006 | ליטא ריטאס וילנה | ליטא ז'לגיריס קובנה | 86 - 74 | משחק גמר | אסטוניה טאלין, אסטוניה |
| 2006/2007 | ליטא ריטאס וילנה | ליטא ז'לגיריס קובנה | 81 - 77 | משחק גמר | לטביה ריגה, לטביה |
| 2007/2008 | ליטא ז'לגיריס קובנה | ליטא ריטאס וילנה | 86 - 84 | משחק גמר | ליטא שאולאי, ליטא |
| 2008/2009 | ליטא ריטאס וילנה | ליטא ז'לגיריס קובנה | 97 - 74 | משחק גמר | אסטוניה טרטו, אסטוניה |
| 2009/2010 | ליטא ז'לגיריס קובנה | ליטא ריטאס וילנה | 73 - 66 | משחק גמר | ליטא וילנה, ליטא |
| 2010/2011 | ליטא ז'לגיריס קובנה | לטביה ואף ריגה | 75 - 67 | משחק גמר | ליטא קובנה, ליטא |
| 2011/2012 | ליטא ז'לגיריס קובנה | ליטא ריטאס וילנה | 74 - 70 | משחק גמר | ליטא שאולאי, ליטא |
| 2012/2013 | לטביה ונטספילס | ליטא פרינאו פרינאי | 91–69 / 73-70 | שני משחקי גמר (בית וחוץ) | ליטא פרינאי, ליטא / לטביה ונטספילס, לטביה |
| 2013/2014 | ליטא שאולאי | ליטא פרינאו פרינאי | 62–57 / 66-78 | שני משחקי גמר (בית וחוץ) | ליטא פרינאי, ליטא / ליטא שאולאי, ליטא |
| 2014/2015 | ליטא שאולאי | לטביה ונטספילס | 68–70 / 80-88 | שני משחקי גמר (בית וחוץ) | לטביה ונטספילס, לטביה / ליטא שאולאי, ליטא |
| 2015/2016 | ליטא שאולאי | אסטוניה טרטו | 74–81 / 102–76 | שני משחקי גמר (בית וחוץ) | אסטוניה טרטו, אסטוניה / ליטא שאולאי, ליטא |
| 2016/2017 | ליטא פרינאו פרינאי | ליטא פיאנו זוואיגזדס | 85–88 / 89–74 | שני משחקי גמר (בית וחוץ) | ליטא פרינאי, ליטא / ליטא פסווליס, ליטא |
| 2017/2018 | ליטא פיאנו זוואיגזדס | לטביה יורמלה | 98–80 / 76–68 | שני משחקי גמר (בית וחוץ) | לטביה יורמלה, לטביה / ליטא פסווליס, ליטא |
תארים לפי קבוצות

| מיקום | קבוצה | זכיות | סגנויות | שנות זכייה | סגנויות |
| --- | --- | --- | --- | --- | --- |
| 1 | ליטא ז'לגיריס קובנה | 5 | 3 | 2005, 2008, 2010, 2011, 2012 | 2006, 2007, 2009 |
| 2 | ליטא ריטאס וילנה | 3 | 4 | 2006, 2007, 2009 | 2005, 2008, 2010, 2012 |
| 3 | ליטא שאולאי | 3 |  | 2014, 2015, 2016 |  |
| 4 | ליטא פרינאו פרינאי | 1 | 2 | 2017 | 2013, 2014 |
| 5-6 | לטביה ונטספילס | 1 | 1 | 2013 | 2015 |
| 5-6 | ליטא פיאנו זוואיגזדס | 1 | 1 | 2018 | 2017 |
| 7-9 | אסטוניה טרטו |  | 1 |  | 2016 |
| 7-9 | לטביה ואף ריגה |  | 1 |  | 2011 |
| 7-9 | לטביה יורמלה |  | 1 |  | 2018 |
תארים לפי מדינות

| מיקום | קבוצה | זכיות | סגנויות |
| --- | --- | --- | --- |
| 1 | ליטא ליטא | 13 | 10 |
| 2 | לטביה לטביה | 1 | 3 |
| 3 | אסטוניה אסטוניה |  | 1 |
המרחצאות הרומיים בווארנה

| --- | --- |
חורבות המרחצאות הרומיות בווארנה בבולגריה
חורבות המרחצאות הרומיות בווארנה בבולגריה
 היסטוריה
 תרבויות:  רומא העתיקה 
 תקופות:  התקופה הקלאסית 
 נבנה:  המאה-2
 אתר ארכאולוגי
 מצב:  חורבות
 מיקום
 מדינה:  בולגריה 
 קואורדינטות:  43°12′00″N 27°55′05″E﻿ / ﻿43.2°N 27.918055555556°E﻿ / 43.2; 27.918055555556
  (למפת בולגריה מוגדלת) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור המרחצאות הרומיים בווארנה (למפת בולגריה רגילה) סופיה פלובדיב בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור המרחצאות הרומיים בווארנה (למפת מחוז וארנה רגילה) פרובאדיה דולני צ'יפליק דלגופול סובורובו דובריץ' הים השחור  בורגס שומןהמרחצאות הרומיים בווארנה (למפת מחוז וארנה מוגדלת) פרובאדיה דולני צ'יפליק דלגופול סובורובו דובריץ' הים השחור  בורגס שומןהמרחצאות הרומיים בווארנה 
 
חורבות המרחצאות הרומיות בווארנה בבולגריה
המרחצאות הרומיים (בבולגרית: Римски терми) הם מכלול של מרחצאות מהתקופה הרומית בעיר הנמל וארנה שעל הים השחור בצפון-מזרח בולגריה. המרחצאות הרומיים שוכנים בחלק הדרום-מזרחי של העיר המודרנית, שתחת האימפריה הרומית הייתה ידועה כ"אודסוס" (Odessus). המרחצאות נבנו בשלהי המאה השנייה לספירה ומדורגות כבית המרחץ הרומי השמור הרביעי בגודלו באירופה, והגדול ביותר בחבל הבלקן.
היסטוריה

וארנה העתיקה, שהייתה בעברה תחילה התיישבות תראקית ואז מושבה יוונית, הפכה לחלק מהאימפריה הרומית בשנת 15 לספירה ושויכה לפרובינקיה הרומית מואסיה כשניתנה לה אוטונומיה מוגבלת. המרחצאות הרומיים של וארנה נבנו לקראת סוף המאה השנייה לספירה, והיו בשימוש במשך כמאה שנים, עד שלהי המאה השלישית. מטבעות של הקיסר ספטימוס סוורוס (שלט בשנים 193–211) נתגלו בחורבות המרחצאות. שנים רבות לאחר מכן במאה ה-14, שימשו החורבות של המרחצאות כאתר לסדנאות של אומנים.
המרחצאות זוהו לראשונה באופן מדעי כאובייקט קדום ב-1906 על ידי החוקר האוסטרו-הונגרי א. קלינקה. האתר נחקר מאוחר יותר על ידי צמד האחים הארכאולוגים הצ'כים-בולגרים קארל והרמן שקורפיל (Hermann Škorpil). חלקים נוספים של החורבות נחשפו בין השנים 1959 ו-1971 בידי צוות אותו הוביל מילקו מירצ'ב (Милко Мирчев). באוגוסט 2013 הורתה עיריית וארנה על מיזם שימור של המרחצאות הרומיים בעלות של 125,000 לב.
בחודשי הקיץ נערכים מופעים בשטח המרחצאות.
תוכנית המרחצאות

שרידי המרחצאות הרומיים שוכנים בחלק הדרום-מזרחי של וארנה המודרנית, בצומת הרחובות סן סטפנו והן קרום, בקרבת המעיינות החמים המינרליים הנמצאים בשימוש וארנה המודרנית. הם משתרעים על שטח בן 7 דונם, כשהתקרות המקומרות מגיעות לגובה שבין 20 ל-22 מטרים. על פי גודל שטח המרחצאות הרומיים של וארנה, הם הרביעים בגודלם בין המרחצאות שהשתמרו באירופה, אחרי מרחצאות קרקלה ומרחצאות דיוקלטיאנוס בבירת רומא הקיסרית והמרחצאות של טריר. המרחצאות הן הגדולות ביותר בחבל הבלקן והבניין הקדום הגדול ביותר ששרד בבולגריה של ימינו.
במרחצאות הרומיים של וארנה היה מכלול של מתקנים הכולל אפודייטריום (Apodyterium, "חדר הלבשה"), פריג'ידריום (Frigidarium, "בריכה קרה"), טפידריום (Tepidarium, "בריכה פושרת") וקלדריום (Caldarium, "בריכה חמה"), כמו גם פאלאסטרה (Palaestra, מרחב לפונקציות חברתיות ואתלטיות). המרחצאות חוממו באמצעות היפוקאוסט (Hypocaust), חימום תת-רצפתי המבוסס על מערכת צינורות.
הערות שוליים

1 2  "Roman Thermal Complex". Varna Museum of Archeology.
1 2  Bousfield, Jonathan; Dan Richardson; Richard Watkins (2002). The Rough Guide to Bulgaria. Rough Guides. p. 375. ISBN 9781858288826.
1 2  "Римски терми" (בבולגרית). Археологически музей Варна.
↑  "Спешно консервират Римските терми" (בבולגרית). Darik Radio. 28 באוגוסט 2013. {{cite news}}:  (עזרה)
הזמר במסכה (תוכנית טלוויזיה צרפתית)

| --- | --- |

 מבוסס על:  King of Masked Singer של MBC The Masked Singer של Fox
 סוגה:  תוכנית מציאות שעשועון
 מנחים:  קמיל קומבל (עונות 1–)
 שופטים:  קב אדמס (עונות 1–הווה) ג'ף פנקלוק (עונות 4–הווה) אלודי פרגה (עונות 5–הווה) מישל ברנייה (עונות 5–הווה) אלסנדרה סובלט (עונות 1–3) אנגון (עונות 1–3) ג'רי (עונות 1–3) שנטל לאדסו (עונה 4) ויטה (עונה 4)
 זוכים:  חד קרן – לורנס בוקוליני (עונה 1) פינגווין – לארוסו (עונה 2) פרפר – דניצה איקונומובה (עונה 3) צב – אמורי וסילי (עונה 4) האסקי – וינסנט ניקלו (עונה 5)
 ארץ מקור:  צרפת צרפת
 שפות:  צרפתית
 מספר עונות:  4
 מספר פרקים:  27 (נכון לעונה 4)
 תוכנית מקור:  King of Masked Singer
 הפקה
 מפיק:  הרווה הוברט
 מפיקים בפועל:  אנטוני מונייר
 חברת הפקה:  Hervé Hubert
 טכניקת צילום:  Multi-camera
 אורך פרק:  50 דק'
 שידור
 רשת שידור:  TF1
 פורמט (תמונה):  16:9 1080p (HDTV)
 פורמט (קול):  דולבי דיגיטל 5.1
 תקופת שידור מקורית:  8 בנובמבר 2019 – הווה
 קישורים חיצוניים
 https://www.tf1.fr/tf1/mask-singer/
 דף התוכנית ב-IMDb
זמר המסכה (בצרפתית: Mask Singer) היא תוכנית מציאות צרפתית המבוססת על פורמט דרום קוריאני King of Mask" Singer" של ערוץ MBC. התוכנית מנוהלת על ידי קבוצת TF1. זמר המסכה היא תחרות שירה בין ידוענים הלובשים תלבושות משוכללות וכיסויי פנים כדי להסתיר את זהותם מהקהל, חברי הפאנל ומתמודדים אחרים.
העונה הראשונה של זמר המסכה עלתה לראשונה ב-8 בנובמבר 2019. בהנחיית קמיל קומבל, היא כללה את אלסנדרה סאבלט, קב אדמס, אנגון וג'רי בפאנל השופטים. העונה השנייה החלה לצלם ב-2020, ושודרה בין 17 באוקטובר ל-28 בנובמבר 2020 עם אותם מארחים בפאנל. העונה השלישית שודרה לראשונה ב-1 באפריל 2022, עם אותם חברי הפאנל והמנחה. העונה הרביעית שודרה לראשונה ב-23 באוגוסט 2022.
פורמט

קבוצה של מפורסמים מתחרה בעילום שם על הבמה, שרים בתלבושות מלאות. בכל פרק, חלק מהמתחרים משודכים לתחרויות דו-קרב, בהן כל אחד יבצע שיר לבחירתו. לאחר כל דו-קרב, חברי הפאנל והקהל בשידור חי מצביעים: המנצח חסין מהדחה, בעוד המפסיד מועמד להדחה. בסוף הפרק, המפסידים של הדו-קרבים נתונים להצבעות חדשות של חברי הפאנל כדי לקבוע מי לא ימשיך; לאחר מכן הזמר שהודח נכנס לחדר מיוחד מאחורי הקלעים שבו הוא מפנה את גבו למצלמה, מוריד את המסכה, ואז מסתובב כדי לחשוף את זהותו לצופים.
בנוסף לתחרות השירה, לפני כל ביצוע של מתמודד, מוקרן על המסך באולפן סרטון קצר בו רמזים על זהותו של הזמר. ראיונות מוקלטים מראש ניתנים כרמזים ומציגים את הקולות המעוותים של הידוענים. חברי הפאנל מקבלים זמן לשער את זהות הזמר לאחר ההופעה ולעיתים לשאול אותם שאלה בודדת כדי לנסות ולנחש את זהותם.
חברי הפאנל והמנחה

לאחר ההכרזה על בכורת התוכנית, TF1 הודיעה כי חברי הפאנל של העונה הראשונה יורכב מהשחקן קב אדמס, מנחת הרדיו והטלוויזיה אלסנדרה סובלט, הזמרת אנגון והקומיקאי ג'רי. הפאנל נשאר גם לעונות השנייה והשלישית. ב-4 ביוני 2022, פורסם כי חברי הפאנל שיצטרפו לאדמס וימלאו את מקומם של סובלט, אנגום וג'רי יהיו: הפיתום והסטנדאפיסט ג'ף פנקלוק, השחקנית והקומיקאית שנטל לאדסו והזמרת-יוצרת ויטה.
מימין לשמאל: אנגון, קב אדמס, ג'רי, אלסנדרה סובלט
חברי הפאנל שהצטרפו בעונה השלישית מימין לשמאל: ג'ף פנקלוק, שנטל לאדסו וויטה
סקירת סדרה

| עונה | עונה | מספר המתמודדים | מספר הפרקים | תקופת שידור מקורית> שידור ראשון | תקופת שידור מקורית> שידור אחרון | זוכה | מקום שני | מקום שלישי |
| --- | --- | --- | --- | --- | --- | --- | --- | --- |
|  | 1 | 12 | 6 | 8 בנובמבר 2019 | 13 בדצמבר 2019 | לורנס בוקוליני בתחפושת החד קרן | קארל זירו בתחפושת הנשר | ג'ולי זנטי בתחפושת הפנדה |
|  | 2 | 12 | 6 | 17 באוקטובר 2020 | 28 בנובמבר 2020 | לארוסו בתחפושת הפינגווין | דניאל לוי בתחפושת הרובוט | איסה דומביה בתחפושת הדרקון |
|  | 3 | 11 | 7 | 1 באפריל 2022 | 6 במאי 2022 | דניצה איקונומובה בתחפושת הפרפר | ולרי בג בתחפושת הבננה | לורן אורנק בתחפושת הצבי |
|  | 4 | 13 | 8 | 23 באוגוסט 2022 | 11 באוקטובר 2022 | אמורי וסילי בתחפושת הצב | קווין בונט בתחפושת הפיל | אסטל מוסלי בתחפושת הכלה |
|  | 5 | 13 | 8 | 14 באפריל 2023 | 2 ביוני 2023 | וינסנט ניקלו בתחפושת ההאסקי | אורלי קונאטה בתחפושת הצביה | ניקו ודניאלה קאפונה בתחפושת הגמל |
עונה ראשונה (2019)

פרק בכורת העונה שודר לראשונה ב-8 בנובמבר 2019 ופרק סיום העונה שודר לראשונה ב-13 בדצמבר 2019.
עונה ראשונה (2019) > מתמודדים

| שם במה | זהות | מקצוע | הדחה/מקום בגמר | # |
| --- | --- | --- | --- | --- |
| חד קרן | לורנס בוקוליני | מנחה | זוכת העונה הראשונה | 1 |
| נשר | קארל זירו | סופר, שחקן ויוצר סרטים | מקום שני | 4 |
| פנדה | ג'ולי זנטי | זמרת | מקום שלישי | 3 |
| טווס | פרנק לבואי | שחקן, פרשן ספורט וכדורגלן עבר | מקום רביעי | 11 |
| קאפקייק | נטשה אס טי-פייר | זמרת | המודחת השמינית | 9 |
| אריה | דויד דוייה | פוליטיקאי וג'ודוקא עבר | המודח השביעי | 8 |
| דינוזאור | איב לקוק | הומוריסט | המודח השישי | 10 |
| דבורה | ג'ויס ג'ונתן | זמרת ופזמונאית | המודחת החמישית | 7 |
| מפלצת | סמיין | קומיקאי, הומוריסט, סופר ושחקן | המודח הרביעי | 5 |
| סוסונית ים | ליאו | זמרת ושחקנית | המודחת השלישית | 6 |
| סנאי | שילה | זמרת | המודחת השנייה | 12 |
| פנתרה | מארי-ז'וזה פרק | אתלטית | המודחת הראשונה | 2 |
עונה ראשונה (2019) > טבלת הדחות

| שם במה> שם במה.שם במה | פרקים> 1.א' | פרקים> 2.ב' | פרקים> 3.א' | פרקים> 3.ב' | פרקים> 4.א' | פרקים> 4.ב' | פרקים> 5.א' | פרקים> 5.ב' | פרקים> 6.גמר א' | פרקים> 6.גמר ב' |
| --- | --- | --- | --- | --- | --- | --- | --- | --- | --- | --- |
| חד קרן | ניצחה |  |  | ניצחה |  | ניצחה | ניצחה | עברה | ניצחה | הזוכה |
| נשר | ניצל |  | ניצח |  |  | ניצל | ניצל | עבר | ניצל | מקום שני |
| פנדה | ניצחה |  |  | ניצחה | ניצחה |  | ניצחה | עברה | ניצחה | מקום שלישי |
| טווס |  | ניצח |  | ניצל | ניצל |  | ניצל | עבר | מקום רביעי |  |
| קאפקייק |  | ניצלה | ניצחה |  | ניצחה |  | ניצחה | הודחה |  |  |
| אריה |  | ניצל | ניצל |  |  | ניצח | הודח |  |  |  |
| דינוזאור |  | ניצח |  | ניצל |  | הודח |  |  |  |  |
| דבורה |  | ניצחה |  | ניצחה | הודחה |  |  |  |  |  |
| מפלצת | ניצח |  |  | הודח |  |  |  |  |  |  |
| סוסונית ים | ניצלה |  | הודחה |  |  |  |  |  |  |  |
| סנאי |  | הודחה |  |  |  |  |  |  |  |  |
| פנתרה | הודחה |  |  |  |  |  |  |  |  |  |
עונה שנייה (2020)

פרק בכורת העונה שודר לראשונה ב-17 באוקטובר 2020 ופרק סיום העונה שודר לראשונה ב-28 בנובמבר 2020.